เรื่องร้องเรียน: ไฟจราจร
การดำเนินการของเจ้าหน้าที่: ตรวจสอบแล้วเป็นกรณีไฟเขียวตุ๊กตาคนข้าม พร้อมกับรถที่เลี้ยวซ้ายมา ซึ่งในต่างประเทศ เช่น ประเทศญี่ปุ่น ซึ่งเป็นประเทศที่ใช้การจราจรซ้ายมือเหมือนกับประเทศไทย คือให้เดินรถชิดขอบทางซ้ายเช่นกัน ก็ได้กำหนดจังหวะสัญญาณไฟจราจรไว้ในลักษณะนี้เช่นเดียวกัน และเป็นจังหวะเดียวที่จะให้คนเดินข้ามถนนได้ปลอดภัยกว่าจังหวะที่รถเลี้ยวขวาเข้ามาสู่ทางม้าลาย ซึ่งในประเทศญี่ปุ่นรถจะหยุดให้ทางคนข้ามทุกครั้งที่ก้าวขาลงสู่พื้นผิวจราจร เพราะบทลงโทษผู้ฝ่าฝืนที่ไม่หยุดรถให้คนข้ามถนนมีอัตราโทษสูงกว่าประเทศไทยเรามาก สำหรับประเทศไทยเรานั้น ตามพระราชบัญญัติจราจรทางบก พ.ศ. 2522 มาตรา 22 (4) ระบุว่า สัญญาณจราจรไฟลูกศรสีเขียวชี้ให้เลี้ยวหรือชี้ให้ตรงไป หรือสัญญาณจราจรไฟสีแดงแสดงพร้อมกับสัญญาณจราจรไฟลูกศรสีเขียวชี้ให้เลี้ยวหรือชี้ให้ตรงไป ให้ผู้ขับขี่เลี้ยวรถหรือขับรถตรงไปได้ตามทิศทางที่ลูกศรชี้ และต้องขับรถด้วยความระมัดระวัง "และต้องให้สิทธิแก่คนเดินเท้าในทางข้ามหรือรถที่มาทางขวาก่อน" ดังนั้น รถจะต้องหยุดให้คนข้ามทางม้าลายแม้ว่าจะได้สัญญาณไฟจราจรสีเขียวก็ตาม และต้องรอให้คนข้ามถนนเสร็จสิ้นเสียก่อน จึงค่อยขับรถผ่านไปได้ หากเกิดอุบัติเหตุรถชนคนข้ามทางม้าลาย เมื่อผู้ขับขี่จะมีความผิดตามพระราชบัญญัติจราจรทางบก พ.ศ. 2522 มีโทษปรับไม่เกิน 1,000 บาท แต่หากผู้ถูกรถชนได้รับบาดเจ็บ หรือเสียชีวิต ก็จะมีความผิดทางอาญาเพิ่มด้วย มันจึงเป็นภารกิจของเจ้าหน้าที่ตำรวจจราจรประจำทางแยกที่ต้องกวดขันผู้ขับขี่ที่ฝ่าฝืนกฎจราจรไม่หยุดรถให้คนข้ามทางม้าลาย ทั้งนี้ เพื่อความปลอดภัยแก่เด็ก ผู้พิการ คนชรา ตลอดจนประชาชนที่สัญจรบริเวณทางม้าลาย
ความเห็นของผู้แจ้ง: ขอบคุณสำหรับที่ให้ข้อมูลละเอียดดีครับ
พื้นที่: แขวงคลองต้นไทร เขตคลองสาน กรุงเทพมหานคร